S-362/2021

Mál þetta, sem var dómtekið 31. janúar sl., var höfðað með þremur ákærum lögreglustjórans á Norðurlandi eystra, á hendur Þ-kk-þgf S-kk-þgf P-kk-þgf, kt. [...], [...], Hrísey, Fyrsta ákæran er dagsett 31. ágúst 2021 „fyrir þjófnað, með því að hafa sunnudaginn 4. júlí 2021, á gistiheimilinu Apotek guesthouse, Hafnarstræti 104 á Akureyri, stolið tveimur ferðatöskum með fatnaði og snyrtivörum, kortaveski með skilríkjum og greiðslukortum og heyrnatólum.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Önnur ákæran er dagsett 1. desember 2021,„fyrir eftirtalin hegningarlagabrot:

I. (Fjársvik og peningaþvætti)

Með því að hafa neðangreinda daga á tilgreindum tíma svikið út vörur og þjónustu með því að nota aðgang A, kt. [...], hjá greiðslumiðlunarfélögunum Netgíró og Paypal, en A hafði sett upp smáforrit frá félögunum í símann sinn, sem hann síðan skilaði í endurvinnslukassa hjá verslun Elko á Akureyri, en ákærði stal/tók símanum úr kassanum og notaði símann og tilgreind smáforrit til að versla vörur og þjónustu með þeim afleiðingum að þær færðust á reikning A hjá ofangreindum greiðslumiðlunarfélögum og fyrir að nýta þær vörur og þjónustu sem hann sveik út með þessum hætti í eigin þágu.

Þau fjársvik sem ákærð er ákærður fyrir eru eftirfarandi:

1. Að hafa 4. ágúst 2021, kl. 16:50, notað nefndan netgíró aðgang til að kaupa hlaupahjól að verðmæti 93.994 krónur í verslun Elko, Tryggvabraut 18 á Akureyri. verðmæti 20.703 krónur í verslun Hagkaupa við Furuvelli á Akureyri.

3. Að hafa sama dag kl. 18:40, notað netgíróaðganginn til að kaupa bakpoka að gerðinni Urban að verðmæti 24.802 krónur í verslun Hagkaupa á Akureyri.

4. Að hafa sama dag kl. 19:49, notað nefndan Paypal aðgang til að kaupa sér gistingu á gistiheimilinu Lava Apartments, Glerárgötu 3 B á Akureyri, að fjárhæð 26.841 krónur.

5. Að hafa sama dag kl. 23.37, notað netgíróaðganginn til að versla vörur að verðmæti 18.004 krónur í verslun Hagkaupa á Akureyri.

6. Að hafa aðfaranótt 5. ágúst 2021, kl. 06:14, notað netgíróaðganginn til að versla vörur að verðmæti 3.952 krónur úr verslun Extra við Mýrarveg á Akureyri.

7. Að hafa sömu nótt, kl. 06:22, notað netgíróaðganginn til að versla vörur að verðmæti 2.148 krónur í verslun Extra á Akureyri.

8. Að hafa um morguninn sama dag kl. 08:49, notað netógíróaðganginn til að versla vörur að verðmæti 1.346 krónur í verslun Extra á Akureyri.

Telst þetta varða við 248. gr. og 1. mgr., sbr. 2. mgr. 264. gr., almennra hegningarlaga nr. 19, 1940, með síðari breytingum.

II. Þjófnaður.

Með því að hafa aðfaranótt 29. júlí 2021, stolið Lenovo fartölvu, JBLhátalara, Nokia farsíma, Armani armbandsúri og 1500 krónum í peningum í anddyri og afgreiðslu Hafnarstræti Hostel (H- hostel), Hafnarstræti 99- 101, Akureyri.

Telst þetta varða við 244. gr. almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Í málinu gerir A, kt. [...], [...], Reykjanesbæ bótakröfu á hendur ákærða að fjárhæð 26.841 krónur.“

Þriðja ákæran er dagsett 26. janúar 2022 „fyrir eftirtalin þjófnaðarbrot:

I.

Með því að hafa mánudagskvöldið 6. september 2021, og þriðjudaginn 7. september 2021, stolið munum og fatnaði úr verslun Hagkaupa að Furuvöllum 17 á Akureyri, að verðmæti 59.684 krónur.

Telst þetta varða við 1. mgr. 244. gr. almennra hegningarlaga nr. 19, 1940.

II.

Með því að hafa mánudaginn 13. september 2021, stolið rafmagnshlaupahjóli af gerðinni Xiaomi Pro og öryggishjálmi en hjólið hafði verið skilið eftir fyrir utan Salatsjoppuna, Tryggvabraut 22 á Akureyri.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Hagar hf., kt. [...], Hagasmára 1, Akureyri, gerir bótakröfu á hendur ákærða að fjárhæð kr. 59.684, auk vaxta samkvæmt 1. mgr. 8. gr. laga um vexti og verðtryggingu nr. 28/2001, frá 6.09.2021 og þar til mánuður er liðinn frá birtingu kröfunnar, en síðan dráttarvöxtum samkvæmt 9. gr. sbr. 1. mgr. 6. gr. sömu laga frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.“

Af hálfu ákærða er krafist vægustu refsingar sem lög leyfa. Þá er krafist hæfilegrar þóknunar til handa skipuðum verjanda.

Ákærði hefur komið fyrir dóm og játað sök samkvæmt ákærum og samþykkt bótakröfur. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákærum er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008. Af sakaferli ákærða skiptir það hér máli að þann 7. október 2013 var hann dæmdur í 30 daga fangelsi, skilorðsbundið í tvö ár, fyrir þjófnað. Hann var að nýju dæmdur fyrir þjófnað 12. október 2016. Dómurinn frá 7. október 2013 var þá tekinn upp og ákærði dæmdur til að sæta fangelsi í 60 daga, skilorðsbundið í tvö ár. Þann 9. mars 2017 var ákærði enn dæmdur fyrir þjófnað, en einnig fyrir nytjastuld, akstur undir áhrifum fíkniefna og án ökuréttar. Skilorðsdómurinn frá 12. október 2016 var tekinn upp og ákærði dæmdur í sex mánaða fangelsi og sviptur ökurétti í fjóra mánuði. Þann 11. febrúar 2019 var ákærði dæmdur í sex mánaða fangelsi fyrir þjófnað og nytjastuld og jafnframt gert að greiða sekt fyrir umferðarlagabrot. Þann 4. ágúst 2020 hlaut ákærði dóm fyrir þjófnað. Refsing var ákveðin fangelsi í 4 mánuði. Að lokum hlaut ákærði dóm þann 27. október 2021 fyrir þjófnað, dómurinn var hegningarauki við dóminn frá 4. ágúst 2020 og ákærða var ekki gerð sérstök refsing.

Brot þau sem ákærði hefur nú verið sakfelldur fyrir voru framin fyrir uppkvaðningu dómsins þann 27. október 2021 og verður refsing hans því ákveðin sem hegningarauki við hann með vísan til 78. gr. almennra hegningarlaga. Ákærði er nú í fimmta sinni dæmdur til refsingar fyrir þjófnað. Er refsing hans ákveðin fangelsi í 8 mánuði.

Ákærði hefur samþykkt þær bótakröfur sem liggja fyrir í málinu. Með vísan til þess verður bótakrafa A að fjárhæð 26.841 kr. tekin til greina. Bótakrafa Haga hf. að fjárhæð 59.648 kr., var birt ákærða 27. janúar 2022 á dómþingi. Með framlögðum gögnum telst nægum stoðum hafa verið skotið undir kröfuna og verður hún því tekin til greina, að öðru leyti en að því er varðar málskostnað, enda hefur ekki verið sýnt fram á að bótakrefjandi hafi borið slíkan kostnað af meðferð kröfu sinnar. Um vexti fer svo sem í dómsorði greinir.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. e. þóknun skipaðs verjanda síns, á rannsóknarstigi og fyrir dómi, eins og hún ákveðst í dómsorði að virðisaukaskatti meðtöldum, og dagpeninga hans.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, Þ-kk-nf S-kk-nf P-kk-nf, sæti fangelsi í 8 mánuði.

Ákærði greiði A 26.841 krónur.

Ákærði greiði H ögumhf. 59.684 krónur, auk vaxta samkvæmt 1. mgr. 8. gr. laga um vexti og verðtryggingu nr. 3 8/2001, frá 6. september 2021 til 27. febrúar 2022, en með dráttarvöxtum samkvæmt. 1. mgr. 6. gr. sömu laga frá þeim degi til greiðsludags.

Ákærði greiði sakarkostnað, þ. e. þóknun skipaðs verjanda síns, G-kk-ef M. A-kk-ef lögmanns, 358.515 krónur ásamt 30.700 krónum í dagpeninga.